**Konkursa „Iekšējās kārtības pamatnoteikumu vizualizācija” nolikums**

# Konkursa rīkotājs.

Konkursu rīko Iecavas vidusskola.

# Konkursa mērķis.

Konkursa mērķis ir izveidot vizuālu noformējumu (turpmāk vizualizācija) Iecavas vidusskolas iekšējās kārtības pamatnoteikumiem.

# Konkursa tēma.

Konkursa tēma ir „Iekšējās kārtības pamatnoteikumu vizualizācija”.

1. **Dalībnieki.**

Konkursā drīkst piedalīties Iecavas vidusskolas skolēni un skolotāji.

# Konkursa termiņš un darbu publicēšana.

* 1. Konkurss notiek no 2023. gada 28. marta līdz 2023.gada 10. aprīlim (ieskaitot).
	2. Konkursam paredzētās vizualizācijas jāsūta uz e-pastu amedina@iecavas-vsk.lv, norādot savu vārdu, uzvārdu un klasi.
	3. Ja vizualizācijas drukai būs nepieciešamas izmaiņas, konkursa rīkotājs var vērsties pie darba iesniedzēja, lai iegūtu drukai atbilstošu vizualizācijas versiju.

# Konkursa prasības.

* 1. Viens autors drīkst iesniegt ne vairāk kā 3 vizualizācijas.
	2. Vizualizācija var veidot datorprogrammā 420x594 mm (A2) izmērā vai zīmēt 210x297mm (A4) izmērā. Tā jāiesniedz foto attēla (jpg) formātā.
	3. Vizualizācijā jāiekļauj skolas iekšējās kārtības pamatprincipus. Tos meklē e-klasē kā vēstules pielikumu.
	4. Vizualizāciju iesniedzot jānorāda darba autora vārds, uzvārds un klase.
	5. Konkursa tēmai, skolas Iekšējās kārtības un drošības noteikumiem vai Nolikumā noteiktajiem nosacījumiem neatbilstošas vizualizācijas netiks vērtētas un publicētas.
	6. Konkursa rīkotājs patur tiesības publicēt konkursa dalībnieku vizualizācijas, atsaucoties uz darba autoru.
	7. Vizualizācijas, kas nav iesniegtas noteiktajā kārtībā vai saņemtas pēc Nolikumā norādītā termiņa, netiek vērtētas.
	8. Vizualizācijas, kuras ideja ir kopēta no cita autora darba (plaģiāts), tiek izslēgtas no konkursa vērtēšanas.

# Konkursa darbu vērtēšana.

* 1. Pieteiktos darbus izvērtē:
		1. Vietnes *Facebook* lietotāji, balsojot Iecavas vidusskolas lapā par sev tīkamākajiem darbiem, atzīmējot tos ar “patīk” vai citu simbolu.
		2. Iecavas vidusskolas izvēlēta vērtēšanas komisija – skolas administrācijas, skolotāju, tehnisko darbinieku un skolēnu domes pārstāvji.
	2. Izvēloties vizualizācijas uzvarētaju, tiks ņemts vērā:
		1. Vietnes facebook lietotāju vērtējums (10 punkti par maksimālo reakciju skaitu, pārējie punkti tiek sadalīti proporcijas principa);
		2. Iecavas vidusskolas vērtēšanas komisijas vērtējums (no 1-10 punktiem);
			1. Darba atbilstība konkursa mērķim un idejai;
			2. Darba oriģinalitāte, mākslinieciskais izpildījums un tehniskā meistarība.

# Konkursa noslēgums.

 Konkursa uzvarētāja vizualizācija drukātā formātā tiks izvietota visos skolas mācību kabinetos.

# Konkursa balva

Uzvarētāja vārds, uzvārds un klase tiks parādīts visu drukāto vizualizāciju lejasdaļā. Uzvarētājs tiks apbalvots ar skolas piemiņas balvām.

# Konsultācijas.

Konsultācijas par konkursu, tā nolikumu, darbu iesūtīšanu un citiem jautājumiem ir iespējams saņemt rakstot e-klasē Agatei Mediņai vai uzdodot tos klātienē.